钦定古今图书集成/明伦汇编/氏族典/第444卷 > 《廖用贤尚友录》 > 冷世光
## 钦定古今图书集成/明伦汇编/氏族典/第444卷 > 《廖用贤尚友录》 > 冷世光

按《尚友录》：“世光字宾王，常熟人。绍兴十八年进士，调
归安簿，知历阳县，改知宁国龙游。朱文公为常平使
者，常委用之。两省交荐，除监察御史，迁殿中侍御史，
弹劾无所避，人谓之‘冷面御史。寻知严州，引年致仕，
作闲适堂。晚岁优游里社，泊如也。年八十，终朝奉大
夫。自其父通奉振施乡里，世光兄弟率行不替，乡人’”
高之。有“《奏议弹章》二卷，《东堂类槁》”二十卷，《刀笔》五卷。